Kótaj-Keresztút: Kazinczy emlegeti naplójában, hogy fogsága során erre vitték 1800. aug. 12-én, Munkács felé. — Az itt birtokos Ibrányiakról legutóbb *Nagy* Ferenc írt összefoglalást a Szabolcs-Szatmári Szemlében (1986:1.sz.), kellően feltárva a *Józsa* Gyurival való rokonságukat s Igy érthetőbbé vált az olyan, Jókainál olvasható "egybeolvasztás", mint Bálvándy-Csollán Berti, Kárpáthy János, Topándi és mások. Az Egy magyar nábobban szereplő Törik-szakad csárda képe látható a Borovszky-monográfiában; emlékéről *Galambos* Lajos is írt. Ő egyébként itt született 1929-ben; legjobb nagyregénye (Zsilipek, először 1965-ben jelent *meg)* itteni eseményeket dolgoz fel; egyébként is igen sok írásába belejátszik a szülőföld tája, régi embereinek emléke. (NB a nyíregyházi levéltárban az 1830-40-es évek iratai között több irat tanúskodik a városnak az Ibrányiakhoz fűződő kapcsolataihoz, a Józsa Gyurival folyó pereskedéseihez.) — Az itt 1900-ban született Radványi Sándornak több verseskötete je­lent meg a húszas években.